**חוברת תוכן פרויקט משותף י'- יא'**

**מחנה קיץ 2022**



**מטרות ורציונל פרויקט משותף**

**מטרות:**

1. חווית יצירה מסכמת פרויקטים- החניכיםות ישתתפו ויפעלו למען העשייה המשותפת בחווית יצירה מהנה ומשמעותית.
2. החניכיםות ישפרו יכולות עבודה משותפת- עבודת צוות, תקשורת בין אישית והתמודדות עם קשיים, וילמדו להתגבר על קשיים בעבודה על פרויקט משותף.
3. החניכים יחוו חווית הצלחה אישית וקבוצתית בעבודה על פרויקטים.

**רציונל:**

לאורך השנה החניכיםות עובדים על פרויקט קבוצתי בנושא שוויון. הרמת פרויקט בנושא חברתי בקבוצה אינו דבר פשוט ובמקרים רבים גם אינו יוצא לפועל לאחר שלב התכנון. מחנה זה נועד כדי לייצר חווית פרויקט מתחילתו ועד סופו כשאנו מתחייבים לחווית הצלחה. משמעות חוויית ההצלחה הינה קריטית כדי לייצר מוטיבציה גם לשנים הבאות וללמוד על חשיבות העשייה גם אם יש משברים תוך כדי. כמובן שעיבוד חווית העשייה היא שלב הכרחי במחנה כדי להבין את התהליכים שעברו באופן אישי וקבוצתי.

מחנה זה יהיה דו שנתי ויהווה מסורת בקדימה. כל שנה החניכיםות יחשפו לחווית יצירה אחרת. טרם נקבעה פעילות לשנה זו.

תכנים חשובים נוספים שהחניכיםות ירכשו במחנה זה

* מפגש עם חניכים מבתי נוער שונים והתמודדות עם עבודת צוות.
* מיצוי יכולות בין אישיות וקבוצתיות- התמודדות עם מדריכים שונים וסמכויות שונות, עצמאות ואחריות אישית, שיפור יכולות ורבליות, הסתגלות לתנאי שטח, מחויבות לאחר כתנאי לקידום הפרויקט, הזדמנויות לשינוי ושבירת דפוסים אישיים וקבעונות הקיימות בקבוצות האם.

**לו"ז מחנה**

| יום שני 11.7 | | יום שלישי 12.7 | | יום רביעי 13.7 | |
| --- | --- | --- | --- | --- | --- |
| שעה | פעילות | שעה | פעילות | שעה | פעילות |
| 07:30 | הגעה לבית הנוער+ קבלת סנדוויצ'ים | 07:30 | בוקר טוב | 05:00 | בוקר טוב |
| 08:00 | יציאה- איסוף בתי נוער נוספים | 08:00 | ארוחת בוקר | 05:30 | פינוי חדרים ועליה לאוטובוסים |
| 11:00 | הגעה להודיות | 09:00 | נסיעה לחוף חקוק | 06:00 | יציאה לחוף חקוק |
| 11:30 | תדריך | 09:30 | הגעה ותדריכים | 06:30 | הגעה + תדריך |
| 12:00 | **פתיחה- היכרות ותיאום ציפיות** | 10:00 | **תכנון הרפסודיה עם חברת פאנטום** | 07:00 | ארוחת בוקר על החוף |
| 13:15 | ארוחת צהריים | 13:00 | ארוחת צהריים | 07:45 | **צליחת הכנרת** |
| 14:00 | **מה המסר שלנו?** | 14:00 | **תחילת בנייה** | 09:30 | הפסקה |
| 15:15 | הפסקה | 15:30 | **הפסקה + משחק הפגתי** | 10:30 | **עיבוד עם חברת פאנטום** |
| 16:00 | **בחירת נושא משותף** | 16:15 | **המשך בנייה** | 11:30 | **פירוק רפסודות** |
| 18:00 | ארוחת ערב | 17:30 | ניסעה חזרה להודיות | 12:30 | **זמן כנרת \ פעילות מים** |
| 19:00 | ערב פרידה מיב' | 18:00 | הגעה+ארוחת ערב | 14:00 | ארוחת צהריים |
| 20:00 | קבלת חדרים + התארגנות | 19:00 | **אז מה היה לנו היום?** | 14:30 | נסיעה להודיות |
| 20:45 | מסיבה | 20:00 | הפסקה | 15:00 | **סיכום באחוות** |
| 22:45 | הכנה לשינה | 20:15 | **ערב דו שכבתי** | 16:00 | סיום מחנה |
| 23:00 | כיבוי אורות | 21:15 | הכנה לשינה |  |  |
|  |  | 22:30 | כיבוי אורות |  |  |

**נהלי מחנה ותדריך (עובר על ידי מתכללת המחנה)**

**משמעת**

* יש לנו אפס סבלנות לבעיות אלימות או משמעת כלשהן כמו אלכוהול וחומרים משני תודעה והשחתת ציוד! אם נתפוס חניךה שיצרכו בחומרים אסורים או יפגינו אלימות כלפי מישהו או מישהי, ישלחו מיד הביתה וזו תהיה הפעם האחרונה שיגיעו למחנות הקיץ בקדימה.
* אין ביקורים בזמן המחנה, אין אפשרות לצאת ולהיכנס למעט מקרים חריגים מאוד שאושרו כבר הרבה מראש.
* אסון לעשן בזמן המחנה!
* אסור לקנות בצרכנייה!
* אין לעבור את גבולות הגזרה!
* אין לצאת מתחום הכפר בשום שלב שהוא

**גבולות גזרה**

* אזור חדרי אירוח- אין להכנס לבניין שלא שלכם. בנים לא יכולים להכנס לבנייני בנות ולהפך !
* מגרש כדורגל
* בריכה (אסור להיכנס! מלבד הזמן המוגדר!)
* חדרי צוות יהיו בכל המבנים.
* אסור לצאת משער הכפר ואסור לחרוג מהאזור שלנו.
* יהיו 3 מוקדים של פריסות בכל עת המדריכים יעדכנו איפה מוזמניל קחת בכיף רק לשמור על הניקיון

**אלה גבולות הגזרה**. אין אפשרות לחצות את האזור שהגדרנו עכשיו מראש.

במועדונים יהיו לכם מפות של מחנה הקיץ והאזורים שבהם מותר לכם להסתובב.

איסורים חמורים בגבולות הגזרה: חניכים שיתפסו באזור יצאו מלו"ז המחנה ולא יחזרו עד להבהרת המצב מול מנהלת המחנה.

* אזור מגורי צוות מקומי הם מחוץ לתחום!
* צרכנייה

**חדרי אירוח**

* בדקנו את החדרים שלכם. חשוב שגם אתם תבדקו לפני שאתם מתחילים להתמקם. אם יש משהו בחדר שיהיה שבור בסוף המחנה, אתם תאלצו לשלם על הנזק. חשוב לבדוק שהכל תקין לפני.
* מה שסידרו אתכם זה החדרים שלכם.ן אין אפשרות לישון יותר חניכים בחדר! את סידור החדרים אנחנו עשינו. מי שיש לו בעיה עם סידור החדר יכול לבקש ממדריך המחנה שלו (מדריך המחנה ולא מדריך בית הנוער!)
* אנא כבדו אחד את השניה. התחשבו בחניכיםות שרוצים לישון, התחשבו בחניכיםות שלא רוצים שיפתחו אצלם בחדר ישיבה המונית. אתם אנשים בוגרים עם רגישות חברתית. שימו לב שאינכם פוגעים אחד בשניה.
* החל מהשעה 23:00 כולם בחדריהן! אין אף אחד מחוץ לחדרים

**מרחב בטוח- כבוד הדדי בין כל חניכי קדימה ובכלל**

* אין צורך להרחיב! אנחנו שומרים פה על מרחב בטוח! זה תקף לכל דבר- מקוד לבוש, שפה והתנהגות אחד כלפי השניה ועד לעידוד כל חניכי וחניכות קדימה להרגיש בנוח עם עצמםן ועם חבריהםן לקבוצה. פה אנחנו מי שאנחנו רוצים להיות לא שיפוטיות!
* יש במקום חניכים רבים ממקומות רבים. שימרו גם על כבודם ואם יש בעיה וחיכוך עם חניכים ממסגרות אחרות, קראו למדריךה שלכם והם ישמחו לפתור כל בעיה.

**ערב יב'**  
זהו ערב בו ניפרד מחניכי יב'. ערב רבוי משתתפים. אנא כבדו את חניכינו הבוגרים, הגיעו בזמן לערב, שמרו על שקט במהלכו. גם אתם תגיעו ליום הזה בקדימה ותרצו שיכבדו אתכם בדיוק באותה המידה. זו הזדמנות עבורכם לפרגן לחניכי יב'.  
  
**מסיבה**

* המסיבה נגמרת בשעה 23:00 בדיוק. אתם רשאים להתקלח בין ערב יב' למסיבה. שימו לב לא לאחר.
* אם אתם הולכים לחדרים בזמן המסיבה, הודיעו למדריכים שלכם (מדריכי המחנה ולא של בתי הנוער!)

**לילה טוב**

* בשעה 23:00 לא תתאפשר הסתובבות במרחב המשותף. אתם מתבקשים לשבת בחדרים שלכם וללכת לישון. הלו"ז של מחנה הקיץ עמוס מאוד בפעילויות מהבוקר ועד הלילה. שמרו כוחות.

**ארוחות**

* ארוחות מתבצעות בחדר אוכל של הכפר.
* כולם מגיעים לכל הארוחות
* לארוחות זמן מוגבל שימו לב שאתם עומדים בזמן כי אין אפשרות לזמנים נוספים
* כולם אוכלים. חשוב בכדי לשמור על הבריאות שלנו ולהצליח להחזיק במהלך הסמינר - זאת לא אפוציה
* בחדר אוכל לחכות בתור גם אם יש בתור אנשים שאתם לא מכירים. ולשבת רק במקומות המיועדים לנו.

**פריסות**

* יסופקו במועדון הבניינים באזור \*\*\*\*\*\*\* (לבדוק מה מספר המועדון כשמגיעים)
* האוכל יסופק בתוך המועדון אבל אתם תאכלו בחוץ בדשא
* שמירה על הניקיון היא באחריותכם המלאה. איסוף הזבל יהיה במרוכז ולא יתפזר בכל הפחים בכפר.
* פריסות בין הארוחות יוגשו גם כן באותו מועדון. אם בא לכם לנשנש משהו בהפסקות, אתם מוזמנים להגיע לשם.
* קפה ותה יסופקו בכל מועדון.

**התייצבות בזמן למשבצות התוכן במחנה**

* לא צריך בכל הפסקה ללכת לחדר שלכם. זה יגרום לכם לאחר וגם ימנע מכם ליצור קשרים חדשים עם חבריםות חדשיםות.
* אחריותכם המלאה לוודא שאתם עומדים בזמנים!

**זמן חופשי**

* החדרים הם לנוחיותכם, תהנו מהם! עם זאת, אם נגלה שבגלל השהות בחדרים אתם מאחרים למשבצות תוכן במחנה, אנחנו ניקח לכם את המפתחות בבוקר ונחזיר רק לאחר סיום הלו"ז. אנא גלו אחריות!
* בזמן החופשי אתם רשאים להשתמש במגרש הכדורגל רק בתנאי שיש איתכם מדריך.ה. אין לנו זכות ראשונים על המגרש. אם הוא תפוס, תמתינו או שתחפשו עיסוק אחר.

**ניקיון**

* שמירה על הניקיון בחדרי השינה וניקיון החדרים ביום האחרון של המחנה היא באחריותכם המלאה!
* לאחר כל פעילות אתם תנקו את הכיתה שלכם ורק לאחר מכן תצאו להפסקה.
* אנו שומרים על הניקיון כל הזמן!

**סדנאות חיצוניות- כללי התנהגות**

* במהלך המחנה בפעילויות השונות של כל שכבה, יהיו הרצאות וסדנאות חיצונית.

אתם מתבקשים לכבד כל אדם שעומד מולכם, להקשיב, להיות בשקט ולהיות פעילים בפעילות.

הם השקיעו מזמנם בשביל לייצר לנו פעילות איכותית. התמורה המינימלית שלנו היא להיות פעילים ולכבד אותםן.

**מדריכים.ות מנהלים.ות**

* כל מדריך.ה או מנהל.ת בקדימה הם אנשי צוות במחנה. זאת אומרת שאם מישהו מעיר לכם.ן עליכם להקשיב וליישם
* אין להתחצף או להתנהג בצורה לא הולמת כאשר מבקשים ממכם.ן משהו
* כולנו פה כדי לקדם את קדימה ואף אחד לא מחפש אתכם אז כבדו את זה ויחדיו ניצור את המחנה קיץ הכי טוב שהיה

יום 1 - 11.7.22

**פתיחה (שעה ורבע)**

**היכרות ותיאום ציפיות**

**מטרות**

1. היכרות בין חברי הקבוצה ובין המדריכים
2. תיאום ציפיות בין חברי הקבוצה ותיאום ציפיות בין המדריכים לחניכים.
3. הצגת הנושא של הפעילות, הסבר מה הולכים לעשות ביומיים הקרובים

**מהלך**

1. **סבב (10 דקות)** כל אחד אומר שם בית נוער כיתה ואם הוא היה חיה איזה חיה הוא היה ומשהו שהוא שכח להביא לסמינר
2. **להסתדר לפי (15 דק')**

החניכים מתבקשים להסתדר כל פעם לפי הסדר שהמדריכים מבקשים מקצה לקצה.

* מקום מגורים (צפון צד ימין, דרום צד שמאל)
* תאריך לידה (הכי קטן ימין, הכי גדול שמאל)
* אות ראשונה של שם המשפחה
* פמידת נעלים
* גובה
* כמות אחים ואחיות
* צבע עיניים
* אוהב.ת טבע להכי פחות אוהב.ת
* אפשר להוסיף עוד

1. **בינגו (10 דק')** כל אחד מקבל דף מחולק ל-9 משבצות ריקות. ובכל משבצת מתוך ה9 כל אחד עונה על שאלות שנשאל את כולם (צבע אהוב טעם גלידה, חיה אהובה, זמר אהוב, סרט אהוב, תחביב שלך, מאכל אהוב, סגנון מוזיקה אהוב, מקצוע אהוב בבית ספר)

לאחר מכן מסתובבים בחדר ומחפשים אנשים שאוהבים את אותו תחביב/ספר/סרט וכו'. הראשון שמוצא 9 אנשים שחופפים לכל מה שהוא כתב מנצח.   
(6 במקום 9)

1. **ניסיון בפרויקט פרויקט משותף -ספירלה (20 דק')** מסמנים מסלול עם מסקנטייפ סימן ספירלה על הרצפה, על מקל מטאטא כופתים הרבה חבלים (ממעלה ומלמטה של המקל). בעזרת המקל, החניכותים יצטרכו לעמוד מחוץ לספירלה ולהזיז את המקל מבלי לגעת בחבלים שמסמנים את מסלול הספירלה. כל נגיעה בגבולות המסומנים עם החבל, מתחילים מההתחלה. אופציה נוספת היא להכין מבוך במקום ספירלה כדי שיהיה לחניכיםות קשה יותר (גם לפתור את דרך היציאה וגם לשתף פעולה) חשוב לעבוד עם זמנים קצרים/ חלק מהחניכים עם עיניים מכוסות/ אסור לקבוצה לדבר בכלל/ רק אחד מדבר וכו'.

\*\*אפשר לאתגר את החניכים בעצימת עיניים של חלקם, לבקש לא לדבר בכלל, רק אחד מוביל, וכו'

1. **הצגת לו"ז הסמינר ומה אנחנו הולכים לעשות (5 דק')** בפעילות האחרונה התנסנו בעשייה קבוצתית משותפת שהראתה לכם עד כמה חשוב לשתף פעולה. קחו את הפעילות הקטנטנה הזאת ותגדילו אותה לפרויקט עצום שעליו נעבוד בשלושה ימים הקרובים. מי שהיה בסמינר שנה שעברה זוכר ששנה שעברה הכנו קיר גרפיטי באורך חמישה מטרים. השנה אנחנו עושים משהו גדול יותר! השנה אנחנו הולכים לבנות רפסודה ולשוט איתה בכנרת! (עכשיו מציגים את הלו"ז)
2. **תיאום ציפיות (15 דק')** כל חניך עונה על שתי שאלות לבחירתו.

* מה את.ה מצפה לקבל מהסמינר?
* מה החששות שלך לקראת הימים הקרובים?
* האם את.ה בא.ה לסמינר באנרגיה טובה?
* למה אני מצפה מהאחווה
* למה אני מצפה מהמדריכים של האחווה שלי?
* מה אני מצפה מעצמי?

המדריכים גם מתאמים ציפיות ולאחר מכן עוברים על כמה כללי התנהגות בסמינר:

* תרגישו בנוח לפנות אלינו עם כל דבר, אנחנו פה בשבילכם.
* הדרישות והחוקים החלים בבית הנוער, חלים גם פה!
* המדריךה שלך בקורס, כמו המדריךה שלך בבית הנוער. יש להקשיב, לכבד ולמלא אחר הוראותיו. הוא/היא יכול.ה להגיב ולדרוש ממך באותה מידה.
* אין לפנות למדריכים האישיים שלכם בבקשות, רק מאיתנו. אנחנו המדריכים הישירים שלכם במחנה הזה. המדריכים שלכם עסוקים בהדרכה ולא זמינים בדיוק כמו שאנחנו לא זמינים לחניכים שלנו שלא נמצאים כאן.
* אלימות מילולית ופיזית הם קו אדום!
* לכבד כל חניך, מדריך, איש צוות או מנהל וכמובן שגם את האנשים הנוספים המתארחים בכפר הנוער.
* לכבד את הציוד, האוכל והמקום שאנו מתארחים בו.
* לקחת חלק בכל הפעילויות ולשתף פעולה באופן מלא.
* לעמוד בלו"ז ולא לאחר. הלו"ז הוא אינטנסיבי ואתם נדרשים לעמוד בו. זה חלק מהיותכם קבוצה בוגרת. רמת האחריות שלכם עולה וכך גם הציפיות.
* רק אחד.ת ראשי לצאת לשירותים בזמן משבצת. אין צורך לבקש, שימו לב שאף אחד לא יצא ואתם רשאים לצאת.
* במעגל הזה אנחנו מקבלים את כולםן, זו קבוצת הלמידה והעשייה שלנו. בתום היומיים גם תהפכו להיות חבריםות טוביםות. אנו מבקשיםות לכבד אחד את השניה, להתעניין, לשאול שאלות, לפרגן ולעזור אחד לשניה לאורך כל הפרויקט.
* הפרויקט הזה הוא בסדר גודל של 120 חניכיםות וצוות. זה פרויקט רבוי משתתפים. אבטלה סמויה היא דבר נוראי! תמיד יש איפה לעזור. הרעיון הוא ליזום כמה שיותר ולדעת לחלק אחריות ביניכם. ביחד כקבוצה אנחנו נציג תוצרים מטורפים!

**עזרים**

* שאלות לתיאום ציפיות
* לו"זים של הסמינר לכל חניך
* טבלה של 9 משבצות

**מה המסר שלנו? (שעה ורבע)**

**מטרות**

1. יישור קו בין כל חניכי המחנה לגבי הפרויקט המשותף
2. תחילת הצפת רעיונות למסרים
3. גיבוש 2-3 רעיונות מרכזיים כקבוצה

**מהלך**

1. **תופסים קו (15 דק')** לוקחים מתנדב/ת שתצייר על לוח/ בריסטולים משפטים מוכרים/מסרים שקיבלה בפתק. על הקבוצה לנחש מה המסר. אם רוצים להגביר את התחרות אפשר להתחלק לשתי קבוצות ולקיים תחרות ביניהן. כל פעם מתנדב אחר עולה לצייר. לזמן הציור אפשר לתת חצי דקה עד דקה.

המשפטים: "מה ששנוא עליך, אל תעשה לחברך ", "אם שותים לא נוהגים", "אין דבר העומד בפני הרצון.", "ואהבת לרעך כמוך", "חיה ותן לחיות", "האקונה מטטה", "האחר הוא אני", "מה שלא הולך בכוח הולך במוח", "לא הבנתי את המסר"

1. **רביעיות (25 דק')** כל חניךה מקבל.ת ארבעה פתקים. על החניךה לכתוב קטגוריה- נושא חברתי שחשוב לקדם היום בארץ וארבעה תתי נושאים הקשורים לאותו נושא רחב. (חשוב לא לבקש נושא חברתי שקרוב לליבם כי אז זה יהיה פחות או יותר אותו הדבר. ככה לפחות יהיה קצת מגוון).

במידה וקשה לחניכים לכתוב תתי נושאים, בקשו מהם לחשוב למה או מה מפריע להם בתוך הנושא הרחב הזה. לאחר שמוצאים סרייה, החניך שכתב את הקטגוריה מסביר על הנושא ולמה דווקא ארבעת הנושאים האלה חשובים לו. במשחק אפשר שגם המדריכים ישתתפו ויביאו נושאים מקוריים כדי להרחיב את מגוון הנושאים. דוגמא:

פמיניזם

א. פערים בשכר/ בתפקידים בכירים במשק

ב. המס הורוד

ג. אלימות כלפי נשים

ד. הטרדות ופגיעות מיניות

1. **דיון (15 דק')**

* אתם מרגישים שיש מחנה משותף בין הנושאים שבחרתם? (יכול להיות שיהיו אותם נושאים לחלק מהחניכים)
* לחניכים שכתבו את אותם הנושאים: אתם מתחברים גם לתתי הנושאים שחברים שלכם כתבו? היה משהו שלא חשבתם עליו ומאוד התחברתם?
* לאיזה נושא התחברתם חוץ משלכם?
* אם נבקש מכל אחד שלושה נושאים שחשובים בעיניכם לקדם, מה הם יהיו? (עושים סבב. בקשו מהחניכים להסביר למה)

1. **הסבר החשיבות של העברת מסר בפרויקט המשותף (5 דק')**

אנחנו הולכים לעשות פרויקט מטורף של בניית רפסודה! אנחנו הולכים להעביר מסר דרך בניית רפסודה!

איזה מסר? נסביר לכם בהמשך מה יהיה המסר. קודם נתמקד בפרויקט עצמו!

איך זה הולך לעבור? אנחנו 125 איש שהולכים להרים ביחד פרויקט משותף (ולכן כך גם קוראים לפעילות שלנו במחנה הקיץ ככה). אנחנו הולכים לעשות הפקה מטורפת שבה כל קבוצה תעבוד על מפרס אחד שקשור למסר כללי שמחבר בין כולנו. ניתן גם לשתף פעולה עם קבוצה נוספת ולייצר מסר אחד על שני מפרשים. את נושא הפרויקט אנחנו עומדים לבחור ביחד עם כל החניכי הסמינר אבל קודם נתחיל להבין עם עצמנו מה חשוב לנו.. נתחיל ברמה האישית ומשם נעבור לקבוצתי ובסוף לדו שכבתי.

1. **בחירת שלושה נושאים כקבוצה (15 דק')** החניכים יצטרכו לשכנע אחד את השניה על שלושת הנושאים שלדעתם הכי חשובים. לאחר דיון אם לא תתקבל החלטה אפשר לקיים הצבעה. זה המקום גם להציע נושאים חדשים.

**עזרים**

* פתקים לתופסים קו, לוח מחיק וטוש מחיק
* קלפים לרביעיות לפי כמות החניכים כפול ארבע
* עטים ולורדים

**בחירת נושא משותף (שעתיים)**

**מטרות**

1. הגעה לנושא שמעניין את החניכים ורובם יסכימו עליו
2. גיבוש החלטה משותפת בקבוצה גדולה
3. החניכיםות יכירו את שאר הקבוצות של הסמינר
4. תחילת חשיבה עם סקיצות

**מהלך**

1. **סובארו מים אסוציאציות** **(10 דק')** \*\* משחק בדשא. כל אחווה תשב במעגל ואחד המדריכים יחשוב על מילה ויגיד את הקטגוריה שבה היא נמצאת (לדוגמא: המדריך חשב על כלב ויגיד בעלי חיים) כל חניך בתורו יצטרך לנחש את המילה כאשר אם הוא מתמהמה או חוזר על מילה שנאמרה הוא מקבל שפריץ מים ולבסוף החניך שיצליח לנחש את המילה שעליה חשב המדריך ישפכו עליו מלא מים והוא יבחר את הקטגוריה הבאה.
2. **הליכה לדשא למפגש כללי עם חניכי הסמינר (10 דק')**
3. **משחק דו- אחוותי במעגל בדשא (15 דק')**

משחקים/ות תיפסוני אחווה נגד אחווה.

1. **אקווריום: מפגש בין שתי קבוצות (30 דק')** *\*\*\*\*המדריכים יכירו מראש את הנושאים של הקבוצות ויחברו את החניכים עם נושאים שונים כדי שיהיה יותר מעניין.*

הקבוצות יציגו אחת לשניה את הנושאים בפעילות של אקווריום. כלומר, הקבוצה בוחרת שלושה נציגים שיעזרו לטעון למה הנושא שלהם הכי חשוב. כל פעם עולה נציג אחד וכשהוא צריך חילוף, חניך אחר עולה ואסור לו לחזור לאחר מכן. ככה שלושה חניכים מדברים. לצורך ההכנה נותנים 10-15 דק' לכתוב טיעונים לשלושת הנושאים.

במהלך המתודה, קבוצה אחת מציגה נושא והקבוצה השניה מציגה את הנושא שלה בדיוק באותה השיטה.

לאחר סיום הצגת הנושאים הראשונים, מקיימים הצבעה אישית במליאה בהרמת יד (אין צורך לשמור על גאווה קבוצתית..) איזה נושא הוא טוב יותר בעיניהם. לאחר שסיימו עוברים לנושא הבא עד שמציגים את שלושת הנושאים (סה"כ 6 שנושאים של שתי הקבוצות).

1. **הפסקה (10 דק')**
2. **הצבעה כללית (15 דק')** מתכנסים באולם/ בדשא כל הקבוצות והמדריכים מציגים את הנושאים שנשארו *(מקסימום 9 נושאים במידה ויש 6 קבוצות עם מגוון רחב של נושאים. הגיוני יותר שבסוף הם יבחרו מבין שני נושאים).*

אם ההתכנסות היא באולם אז אפשר לקיים את ההצבעה בגוגל פורמס ולהציג בסוף את הסיכום של ההצבעה על מסך גדול. אם ההתכנסות בדשא אז אפשר פשוט להגיד להם מה הנושא שנבחר.

1. **סיכום באחוות (15 דק')** חוזרים לכיתות או מוצאים פינה נחמדה בדשא לסכם את החוויה

* אתם מרוצים מהבחירה?
* איך היה להחליט בקבוצה שלנו על נושא? זה היה קשה?
* איך היה לקיים דיבייט עם קבוצה אחרת? נהנתם או שזה היה לכם קשה?
* איך היה לקיים הצבעה כללית בשיטת הכרעת הרוב? אתם חושבים שזו דרך טובה לקבל החלטות?
* יש לכם כבר רעיונות למסרים שאתם רוצים להעביר?

**\*\* כאן מספרים לחניכים על המסר שנבחר.**

המדריכים מסבירים: צריך לחשוב על ציור וגם על משפט. זה יכול להיות סלוגן שלכם, זה יכול להיות משפט משיר, זה יכול להיות מה שתרצו. חשוב לשלב גם דימויים וגם טקסטים. אם אתם רוצים, אפשר להחליט שמשתפים פעולה עם עוד קבוצה ובונים מפרס גדול שמתחלק לשני מפרסים. לצורך ההמחשה, חשוב שתראו פחות או יותר איך נראה מפרס מושקע ברפסודיה **(נספח א'. חשוב להדפיס צבעוני)**

1. **תחילת חשיבה על סקיצה (15 דק')** המדריכים מביאים לחניכים דפים, טושים, עטים ולורדים ומבקשים מהם להתחיל לחשוב על דימויים ומשפטים.

**עזרים**

* רובה מים/בקבוק מים
* דפים ועטים, לורדים, טושים
* נספח א'
* שאלון גוגל דוקס
* בידורית ומיקרופון או מקרן ומחשב

**נספח א'**



יום שני 12/7

**פעילות הפגתית בזמן בניית הרפסודיה (30-40 דק')**

**מטרות**

1. בדיקת מצב החניכים והרמת אנרגיות
2. תזכורת לכך שזה פרויקט משותף דרך משחק של כל השכבה
3. רענון לאחר עבודה ממושכת בשעות חמות- פעילות מים

**מהלך:**

**מרוץ שליחים עם מים-(20 דקות)**

מתחלקים לקבוצות כאשר בכל קבוצה יהיו 2 אחוות.   
לכל אחווה יש דלי שמונח באותו קו על החוף והם צריכים למלא אותו במים עד קו מסוים שנקבע מראש, (מסומן על הדלי). לכל אחווה יהיו עזרים לצורך מילוי הדלי, חלק מהעזרים יעזרו מאוד וחלק יהיו יותר קשים.

חוקים: מותר להשתמש בגוף ובבגדים כדי למלא את הדליים, אסור להוריד בגדים בשביל זה! (ידיים, שיער, חולצות)

**הקבוצה הראשונה שממלאה את הדלי מנצחת.**

**21 מים -(15 דקות )** כל חניך חושב על דמות ועל החניכים לנחש מי היא הדמות בשאלות כן ולא. כאשר החניכים מתחילים לנחש שמות כל מי שטועה מקבל כוס מים על הראש.

**עזרים:**

חב' קשים

חב' כוסות חד''פ עם חורים

מספריים

4-5 סמרטוטים

7 דליים

**מה היה לנו היום? (שעה)**

**מטרות**

1. החניכיםות יעבדו את החוויות שצברו היום
2. החניכיםות יעמיקו את הקשרים ביניהם
3. הצפת תחושות בנוגע לבחירת המסר המשותף.

**מהלך**

1. **משחק פתיחה - הפסיכולוג (20 דק')**

חניך/ה יוצא/ת החוצה. שאר הקבוצה מחליטה על חוקיות שלפיה יענו על השאלות (לדוגמה: לענות רק באות א', להגיד אמממ לפני כל תשובה). מי שיצא.ה חוזר/ת ומתחיל/ה לשאול שאלות. הוא/היא צריך/ה לגלות מה החוקיות.

1. **מתוק/ מלוח (15 דק')**

על השולחן מונחת קערה עם חטיף מתוק ועוד קערה עם חטיף מלוח מתחילים בסבב שכל אחד/ת אומר/ת משהו טוב שקרה לו היום ומשהו רע שקרה לו היום, כשאומרים/ות משהו טוב לוקח/ת חטיף מתוק כשאומרים/ות משהו רע לוקח/ת חטיף מלוח

1. **דיון בקבוצה - הוצאת פתק מתוך הכובע/קופסא (25 דק') -**   
   שאלות בכרטיסיות:

* איך עבדנו היום ביחד ?
* האם הרגשתי שאני נותן מעצמי לפרויקט הקבוצתי?
* איך הרגשתי עם העבודה באחוות?
* מה גיליתי על עצמי היום? ועל האחר?
* אתםן בדרך כלל א.נשים יצירתייםות?
* איך הרגשנו עם הרמת הפרויקט?
* מה היה הכי קשה לי היום?
* האם אנחנו מרוצים מהתוצר הסופי?
* מהי מידת החיבור שלנו למסר שנבחר?

**עזרים**

* חטיף מתוק, חטיף מלוח כמספר החניכים.
* כרטיסיות עם שאלות לשלשות + קופסא/כובע.

**ערב דו שכבתי (שעה)**

**מטרות:**

1. פעילות מגבשת ושוברת שגרה אחרי יום ארוך ועמוס תוכן.

**מהלך:**

**1. פעילות-** שמור על הביצה **(שעה)**

כולם נמצאים בנקודה אחת ומחלקים אותם לקבוצות של 6 חניכים כאשר 5 עם כיסויי עיניים ו1 בלי.

החניך בלי הכיסוי עיניים מוביל את ה5 שעם לנקודה בה יש ציוד (לרפד את הביצה) כאשר ה-5 מחזיקים ידיים.

הרעיון זה שתהיה תחרות והקבוצה שתגיע קודם תוכל לקחת את הציוד הכי טוב כדי ליצור מעטפת לביצה.

המטרה היא שהביצה לא תישבר שזורקים אותה ממקום גבוה וצריך ליצור אריזה שהביצה לא מכוסה בה מכל הכיוונים שאפשר לראות אותה או לפתוח את האריזה בקלות.

כל קבוצה בונה מעטפת עם הציוד שלקחה כאשר הצוות יגביל כל קבוצה שלא לוקחים יותר מדי ציוד.

**ציוד נדרש:**

- קרטונים של ביצים

- בדים

- חוטים

- בלונים

- קשים

- גומיות

- נוצות

- מסקנטייפ

- ניירות a4, צמר גפן

**סיכום סמינר (שעה)**

###### 

##### **מטרות**

##### החניכים ישתפו את תחושותיהם לגבי הקורס וישתפו בציפיות והחששות לקראת ניהול הפרויקטים

##### החניכים יקבלו תמונה רחבה של הכלים, התכונות והמיומנויות שיש למנהל פרויקט בכל שיסתכלו על כל הנושאים שעברו בקורס.

##### **מהלך**

1. **סיכום התוכן (20 דק')** נפרוס מול החניכיםות את לו"ז הסמינר בצורה ברורה לעין (בריסטול עם הפעולות מצוירות כמסלול) כדי שיוכלו להיזכר בצורה טובה יותר. עוברים על כל יחידה ופעילות שהייתה, כאשר כל חניך מקבל 3 מדבקות ב3 צבעים שונים:

* משהו מעניין שלמדתי על עבודת צוות/ על חברי לקבוצה
* הפעילות שהכי אתגרה אותי לטובה/ שפחות התחברתי
* הפעילות שאקח ממנה משהו הלאה

כל חניךה י.תקום בתורו להדביק את 3 המדבקות שלו.ה ות.יצטרך לפרט לפחות על אחת מהן (אם יש זמן אז חשוב לפרט על שלושתן).

1. **סיכום של האחווה (15 דק')** כל חניך זורק קובייה ולכל מספר יש שאלה. צריך לפרט!!!

השאלות:

1- מישהו שהצחיק אותי

2- מישהו שאני רוצה לומר לו תודה

3- מישהו חדש שאני שמח שהכרתי

4- מישהו שלימד אותי משהו

5- מישהו שהייתי רוצה להכיר יותר

6- משהו שאני רוצה להגיד לכל האחווה

1. **מזכרת (20 דק')** לכל חניך יהיה בריסטול שעליו כתוב השם שלו באמצע. החניכים יעברו בין הדפים וישאירו ברכה קצרה לאותו בן אדם. בסוף כל אחד יצא עם מזכרת.
2. **סיכום של המדריך (5 דק')** כל מדריך מסכם את האחוה של איך שנראה לו לנכון

##### **עזרים**

##### להכין בריסטול עם הפעולות מצוירות כמסלול

##### מדבקות ב3 צבעים שונים

* דפי מזכרת עם שמות החניכיםות/ פנקסים
* לורדים ועטים